dirk
Store norske leksikon,Jus,Strafferett
Dirk er et hjemmegjort redskap som i mangel av nøkkel kan brukes til å åpne ikke altfor sammensatte låser. En enkelt dirk kan brukes istedenfor mange forskjellige nøkler, men bruken krever øvelse da dirken ikke styres av låsemekanismen, men må føres på frihånd.
Å framstille eller eie en dirk er ikke straffbart i seg selv, men bruk av dirk som et ledd i et innbruddstyveri vil kunne medføre at tyveriet regnes som grovt med en høyere strafferamme enn ellers, slik det er bestemt i straffelovens § 322. Historie I den gamle straffeloven av 1902, som gjaldt fram til oktober 2015, var det en bestemmelse om at den som framstilte eller overlot dirk til noen som ikke hadde lovlig bruk for den, eller som medvirket til dette, kunne før straffes med bøter (straffeloven av 1902 § 356). Les mer i Store norske leksikon jus strafferett